הוועדה המיוחדת לפניות הציבור, כנסת 20, פרוטוקול מספר 136, 2018-04-29 13:10

ישראל אייכלר: שלום וברוכים הבאים לדיון שלנו.

ישראל אייכלר: היום זה הדיון השני על תחבורה ציבורית אבל זה שני נושאים נפרדים.

ישראל אייכלר: קודם דיברנו על הכותל המערבי ועל דרכי ההסעה והכרטוס, אבל עכשיו אנחנו מדברים על כרטיסי הרב קו בעצמם.

ישראל אייכלר: היה לנו דיון מעקב כבר כמה וכמה פעמים בנושא הזה.

ישראל אייכלר: אני רוצה להגיד לכם שבשעתו קראו לזה הכרטיס החכם.

ישראל אייכלר: והחכמים כנראה מאוד איטיים אז לקח לו חמש שנים עד שהוא נהייה חוקי.

ישראל אייכלר: אני הגשתי הצעת חוק לפני כמה וכמה שנים שיהיה מרכז ארצי לטיפול ברב קו וזה היה בוועדת הכלכלה, הכנסת אישרה את זה לדיון בוועדת הכלכלה והיועצת המשפטית של ועדת הכלכלה לא נתנה לדיון להתקדם כי הכרטיס הוא בכלל לא חוקי.

ישראל אייכלר: שנים.

ישראל אייכלר: ובשנים האחרונות, אולי בשנה האחרונה, נדמה לי, אתם תעדכנו אותי, הוא נהייה חוקי.

ישראל אייכלר: שמעתם על זה שהוא נהיה חוקי?

קריאה: החוק הצרפתי אתה מתכוון?

ישראל אייכלר: יכול להיות שחוק ההמלצות, אני לא יודע בדיוק איזה חוק.

ישראל אייכלר: עבר איזה חוק, אני מבין, שהכרטיס החכם הוא כבר חוקי.

ישראל אייכלר: ואם אני טועה והוא עדיין לא חוקי אז זה דבר מעניין שמדינת ישראל 10 שנים מפעילה כרטיס לא חוקי.

ישראל אייכלר: הבעיה עם החוקיות שלו הייתה בגלל העניין של השמירה על הפרטיות של האנשים.

ישראל אייכלר: אבל מה שאני מצטער - - -

שלומית אבינח: לדעתי זה לא הוסדר בגלל שהגנה על חוק הפרטיות - - -

ישראל אייכלר: עדיין לא הוסדר.

ישראל אייכלר: זאת אומרת שאנחנו מדברים על כרטיס לא חוקי.

ישראל אייכלר: היועצת המשפטית, אני לא יודע, אולי אנחנו נוסיף עכשיו את ה- - - לא זה שמפריע לי בעניין של הלא חוקיות של הכרטיס, מפריע לי משהו אחר - שבגלל זה לא הפעילו עדיין במשרד התחבורה את הרשות הארצית לרב קו שאנחנו ביקשנו בחוק ואמרו לי שיש הצעת חוק ממשלתית וועדת הכלכלה אישרה את השילוב של החוק שלי עם החוק הממשלתי.

ישראל אייכלר: והדבר הוא נורא פשוט - שמשרד התחבורה יקח אחריות גם על ההנפקה, גם על ההפצה, גם על התפעול וגם על החלוקה שזה שהוא ממילא עושה, לחלוקה בין החברות, את התשלומים שהוא צריך להעביר.

ישראל אייכלר: עד היום הזה אנחנו עדיין באותו מצב אבל השתנה משהו לטובה והיה לנו דיון על זה.

ישראל אייכלר: מתי היה הדיון הקודם על העניין של הרב קו ששיבחנו את העניין של - - -

שלומית אבינח: ב-19 בפברואר.

ישראל אייכלר: כבר עבר הרבה זמן.

ישראל אייכלר: ב-19 בפברואר עשינו דיון ושיבחנו את העובדה הזאת שהנהג לא יצטרך להיות גם נהג, גם פסיכולוג, גם כרטיסן וגם קופאי אלא הוא יצטרך לנהוג.

ישראל אייכלר: עכשיו מזכירה לי המנהלת שזה באמת היה לפני פורים כי כרטיס הרב קו היה צריך להכנס, העובדה שאי אפשר לשלם לנהג או להעביר אצל הנהג היה צריך להכנס לפני פורים, דחינו את זה עד פסח.

ישראל אייכלר: בכל הארץ זה עדיין לא הופעל חוץ מירושלים אבל בירושלים זה כבר פועל מפסח.

ישראל אייכלר: וביקשנו כי בכל מקרה כשאין לנוסע כרטיס רב קו שתהיה אפשרות לרכישת כרטיס לנסיעה בודדת אצל הנהג.

ישראל אייכלר: בדיון הקודם עלתה גם הסוגייה של החלפת כרטיסי הרב קו ללא צ'יפ, שלא נדע מצרות.

ישראל אייכלר: יש כרטיסים שיש להם צ'יפ ויש כרטיסים שאין להם צ'יפ.

ישראל אייכלר: אני רק יודע שמי שיש לו ג'יפ לא צריך את הצ'יפ ולא את הכרטיס בלי הצ'יפ.

ישראל אייכלר: אבל פורסמה הודעה שכל נוסע שיש לו רב קו בלי צ'יפ, בלי שבב, אמור לבוא להחליף את הרב קו שלו, איפה - בעמדות הרב קו הקיימות.

ישראל אייכלר: איפה הן?

ישראל אייכלר: אני לא יודע אבל כנראה שאזרחים כן יודעים.

ישראל אייכלר: בדיון הקודם הודיע נציג אגד שבשלב הראשון יהיה לכל הנהגים אפשרות לעשות מכירה במזומן לנוסעים מזדמנים ומשרד התחבורה הבטיח לנו אפילו שילכו לבתי אבות לאנשים מוגבלים ויתנו שירות להחלפת כרטיסי הרב קו ללא הצ'יפ.

ישראל אייכלר: אנחנו נרצה לשמוע מאנשי משרד התחבורה, שלומית עמוס, אם הלכו לבתי אבות או לא הלכו לבתי אבות.

ישראל אייכלר: נשמע מכם.

ישראל אייכלר: גם הובטח שיהיו עמדות הנפקה בכל מיני מוסדות.

ישראל אייכלר: אני רוצה להגיד לכם שאני פעלתי, הלכתי לרבנים שונים שתהיה אפשרות גם בכל מיני מכשירים אוטומטיים שיש באזורי בתי הכנסת גם שיוכלו כי באזורים שאני מכיר בצפון ירושלים מאוד קשה למצוא מקום שאפשר להטעין את הרב קו חוץ מאשר ברב שפע ששם זה עומס גדול מאוד.

שלומית עמוס: ויש אישור רבנים לזה?

ישראל אייכלר: עדיין לא.

ישראל אייכלר: אני אמרתי להם שאני רוצה אפילו זמני עד שמשרד התחבורה יקים את הדבר הזה.

ישראל אייכלר: הם אמרו שהם מסכימים אבל לא בתוך בתי הכנסת.

ישראל אייכלר: יש בזה עניין שבית הכנסת לא יכול להיות, היום זה רב קו, מחר זה בית מרקחת, מחרתיים זה מכירת נעליים, הם לא מוכנים להכניס את הדברים האלה.

ישראל אייכלר: אבל אני מקווה מאוד שנמצא עצות יותר טובות.

ישראל אייכלר: גיל יעקב, שנמצא איתנו פה, טען בדיון הקודם שזה פוגע בנהגים זה שמבקשים מהם להתעסק עם המכירה וזה מעקב את העלייה לאוטובוס למשך תקופה לא מבוטלת.

ישראל אייכלר: והוא ביקש דבר הכי פשוט והכי הגיוני שאנחנו מבקשים כבר הרבה זמן לתת לאנשים לעלות בכל הדלתות שלא יווצר פקק אצל הנהג, ועדיין אני לא רואה את זה.

ישראל אייכלר: אני חושב שאני לא מספיק, אנחנו נלחמים על זה שאנשים שעומדים בתחנות האוטובוסים ומגיע אוטובוס עם כל הדלתות שיפתחו כל הדלתות.

ישראל אייכלר: אין בזה צדק ואין בזה יושר למרות כל הטענות ששמענו.

ישראל אייכלר: בדיון הקודם התחייבה הגברת שלומית עמוס, שעושה רבות בעניין הכרטוס והמחירים, אגב תודה לכם על ההנחות במחירים שעשיתם עכשיו בבין עירוני.

ישראל אייכלר: היא אמרה שאין חובה בבעלות של טלפון חכם לצורך הטעינה כי יהיה אתר אינטרנט של משרד התחבורה שיידעו איפה אפשר להטעין.

ישראל אייכלר: וביקשנו לפרסם בכל אמצעי התקשורת על השינויים שיחולו בתחבורה הציבורית לאחר פורים.

ישראל אייכלר: נדמה לי שזה נעשה, אנחנו נדבר על זה.

ישראל אייכלר: הייתה לנו בקשה לקבוע תקופת הסתגלות ללא קנסות של לפחות חצי שנה שאנשים יתרגלו לתיקופים ולנהלים החדשים.

ישראל אייכלר: וגם פקחים יכולים לתקף את הכרטיסים.

ישראל אייכלר: העיקרון שלנו היה שאדם ששילם ולא תיקף הוא לא גנב.

ישראל אייכלר: דנו על זה הרבה פה בוועדה - - -

מיכאל אוחנה: דרך אגב, אתה יודע שיש ירידה משמעותית בהכנסות כתוצאה מכך.

ישראל אייכלר: כן?

מיכאל אוחנה: בוודאי.

ישראל אייכלר: בגלל שלא מתקפים.

מיכאל אוחנה: נכון.

יעקב גיל: כמה?

מיכאל אוחנה: בערך 15% בסך הכל כל הזמן.

יעקב גיל: כלומר זה הפער בין - - -

מיכאל אוחנה: אתה לא יכול לדעת מי מתקף ומי לא, אין מדידה, אתה לא יכול למדוד.

ישראל אייכלר: אני עדיין בפתיח אבל יש לי עצה בשביל זה - פשוט מאוד שאותו פקח שרוצה לתת קנס שיקח את הכרטיס ויגיד לו אדוני, בבקשה לתקף - - -

קריאה: בינתיים לא נותנים קנסות

ישראל אייכלר: לא, שלא יתן קנס, שפשוט יתקף.

ישראל אייכלר: מה יש?

ישראל אייכלר: פעם הייתה כרטיסנית בדלת האחורית שהייתה מתקפת, מה יש?

מיכאל אוחנה: חלק לא קטן לא עושה את זה לפי - - -עושה את זה כי נוח, כי נוח - - -

ישראל אייכלר: לא הוא משלם.

ישראל אייכלר: אדם ששילם - - - תראה, הפסקת אותי באמצע, לי יש כלל פשוט שיש לכל צופה וכל מאזין.

ישראל אייכלר: מי שנסע בלי לשלם הוא גנב.

ישראל אייכלר: מי ששילם ולא תיקף הוא לא גנב כי הוא שילם.

ישראל אייכלר: זה שאתה עושה אותו פקיד של משרד התחבורה שיתקף, אני הייתי רוצה שיהיה שם כרטיסן, יקח את זה ויתקף את זה, כן, למה לא, מה אני עובד אצלך?

ישראל אייכלר: כשאני אומר אני אני מייצג את האזרחים שנוסעים באוטובוס.

ישראל אייכלר: למה אני צריך לתקף?

ישראל אייכלר: אני לא אומר לא, אבל זה לא גנב.

ישראל אייכלר: ולכן צריך לאפשר לאדם לגשת ואם פקח רואה את זה וצריך להגיד לו אתה לא תיקפת, בפעם הבאה תזכור לתקף בזמן.

ישראל אייכלר: אני מוכן אפילו להתפשר שיתנו לו פתק ממוחשב לא תיקפת, זו פעם האחרונה, הפעם אתה לא מקבל כלום, פעם הבאה אם אתה לא מתקף אתה מקבל קנס.

ישראל אייכלר: במחשב, היום המחשב הוא מחשב, הוא יכול לדעת שהכרטיס הזה, הרב קו הזה, לא תיקף פעם, קיבל פטור, פעם הבאה הוא ישלם קנס.

ישראל אייכלר: מה אתה אומר על זה?

ישראל אייכלר: זה רעיון שאני לא עיבדתי את זה אבל תעבדו - - -

מיכאל אוחנה: אין ספק שצריך למצוא לזה פתרון.

ישראל אייכלר: כן.

ישראל אייכלר: אבל אי אפשר להפוך את האדם שלא תיקף לגנב וברכבת הקלה זו ממש שערורייה, מזמינים משטרה, בושות לאנשים שבימי הביניים לא היו עושים כך ברחובות, מאז שהפסיקו למרוח בזפת ונוצות ולגלגל אנשים ברחוב, לא עשו כאלו בושות כמו שעושים לאנשים מסכנים מבוגרים שתופסים אותם ברכבת הקלה שהם לא תיקפו.

ישראל אייכלר: בדיון הקודם ביקשנו שיתקינו מכשירים באוטובוסים מפרקיים שיהיו שם קופות לרכישת כרטיסים כמו שקיים בבאר שבע.

ישראל אייכלר: אגב, נהייה מזה משהו?

שלומית עמוס: זה בתהליך מכרזים.

ישראל אייכלר: ועדת מכרזים?

שלומית עמוס: כן, אבל זה לא יקרה בקרוב.

ישראל אייכלר: חבל, מי יתנני באשריי.

ישראל אייכלר: זה דבר הכי פשוט, הוא ניגש שם באוטובוס- - -

שלומית עמוס: אבל יש הרבה תלונות על ה- - - יש הרבה בעיות איתם, זה לא משהו כל כך אידיאלי.

ישראל אייכלר: בסדר, אז צריך לתקן את זה.

ישראל אייכלר: עלתה עוד בקשה ממשרד התחבורה ליצור שינוי במדיניות הקנסות בסיטי פס, דיברנו כבר על זה.

ישראל אייכלר: ביקשנו להדגיש לפקחים שמותר לאדם להשתמש בכרטיס רב קו שאיננו עם התמונה שלו, זה לא דרכון שצריך לבדוק עם העיניים במחשב אם זה הוא.

ישראל אייכלר: הגברת שלומית עמוס מסרה שכבר אפשרי היום, כך כתוב בפרוטוקול והבקשה הייתה להדגיש את זה בפני הפקחים.

ישראל אייכלר: בעניין השטרות הגדולים, סליחה שאני מכביד עליכם בפרטים, אבל למדנו מגיל, ברכבת הקלה אי אפשר לקבל עודף, רק עד 20 שקל, ואם יש לי 50 ו-100 אז זה בעיה, צריך לפתור גם את הבעיה הזאת.

ישראל אייכלר: אנחנו בכל זאת ב-2018.

ישראל אייכלר: יש היום 67 בתי עסק שבהם ניתן לטעון את כרטיסי הרב קו, ובמשרד פועלים להגדלת מספר העמדות, נראה מה נעשה מאז.

ישראל אייכלר: שאלנו האם יש שילוט מתאים בחנויות שאומר שאפשר להטעין כאן רב קו, כמו שיש מפעל הפיס ולוטו וכל מיני דברים.

שלומית עמוס: כן, כן, יש.

ישראל אייכלר: טוב מאוד, תודה רבה.

ישראל אייכלר: ויש 400 כספונטים בירושלים.

ישראל אייכלר: אגב, הכספונט הזה עולה כסף, עולה עמלה?

שלומית עמוס: ללא עמלה.

ישראל אייכלר: חבל כי אני מכיר אזורים שכמעט אין כספונטים, כמו בירושלים, אבל צריך לעשות יותר.

ישראל אייכלר: אגב, שאלתי פעם קודמת ואני שואל עכשיו, מה הסיבה שאי אפשר בכל כספומט לעשות את זה.

ישראל אייכלר: כמה צריך לעלות למשרד התחבורה - - -

שלומית עמוס: כספומט של בנק אתה מדבר?

ישראל אייכלר: כן.

שלומית עמוס: הבנקים פשוט לא רצו להכנס לזה.

שלומית עמוס: ניסינו לעשות את זה איתם.

ישראל אייכלר: אם תתנו להם שתי אגורות לכרטיס הם לא יסכימו?

שלומית עמוס: הם לא רצו פשוט להכניס את זה.

שלומית עמוס: הבנקים לא הסכימו, ולכן הלכנו לעסקה פרטית וזה הכספונט.

שלומית עמוס: אבל יש - - -

ישראל אייכלר: אולי צריך לדבר עם המפקחת על הבנקים של בנק ישראל שאם משרד התחבורה בא, אתם גם לקוח, ואומר לכספומט,אני רוצה לעשות איתכם עסקה, נותנים לכם שתי אגורות לכרטיס, אני חושב שזה הרבה כסף יחסית, יהיה לו מיליוני כרטיסים, זו הכנסה יפה מאוד לבנק.

שלומית עמוס: אני לא כל כך מעורה במה שהיה פעם, יכול להיות שעשו את זה, אבל אני יכולה לבדוק ב- - -

ישראל אייכלר: אני מבקש מהמנהלת גם לשלוח מכתב למפקחת על הבנקים האם הבנק יכול לסרב למשרד התחבורה להצעה עסקית, אני לא מדבר איתם על נדבות, בנק לא נועד לתת נדבות, אבל שירות לציבור בכסף אולי הוא חייב לתת, אני לא יודע.

ישראל אייכלר: משרד התחבורה מנהל משא ומתן עם בנק הדואר לטעינת הרב קו ב-1000 סניפים הפרוסים בארץ.

ישראל אייכלר: השאלה היא אחת, אולי תתני לי כבר את התשובה על זה, האם הוא יצטרך לעמוד בתור או שיהיה בצד מכשיר?

שלומית עמוס: אז התשובה היא שבחלק מהסניפים יהיה גם מכשיר וגם לעמוד בתור, מה שתבחר.

שלומית עמוס: רוב האוכלוסייה שמגיעה לשם זה כדי לקבל שירות מנציג אנושי, ולכן סגרנו עם הדואר ולא רצו מכונה.

שלומית עמוס: המטרה הייתה לתת מענה עם נציג אנושי ובמזומן, לכן זה גם עם הדואר.

שלומית עמוס: זה לא באמת 1000 סניפים כרגע ובשלב הראשוני אלה יהיו 240 סניפים מרכזיים בכל הארץ שבהם יהיו כ-1000 נציגים נותני שירות.

שלומית עמוס: זאת אומרת בסניפים גדולים יהיו אפילו חמשה וששה נציגים שיתנו שירות ל- - -

שלומית אבינח: זה יהיה תור נפרד או כולם ביחד יעמדו בתור?

ישראל אייכלר: אני מציע משהו אחר.

ישראל אייכלר: אני מציע שבאותו סניף שלקחתם מישהו אנושי שבצד תהיה קופסה - - -

שלומית עמוס: בחלק מהסניפים כן - - -

ישראל אייכלר: אז למה לא בכולם?

ישראל אייכלר: אם כבר עשית עסק עם בנק הדואר אז שיהיה בכל סניף בצד, כל מי שאין לו צורך לדבר עם פקיד, הוא יגש ויעשה את זה.

ישראל אייכלר: הנה יש לכם כבר 1000 סניפים או 240 שאתם במילא עשיתם איתם עסקה, רק לשים בצד קופסה.

ישראל אייכלר: אז הרווחנו את שניהם ואז לא תצטרכו כל כך הרבה אנשים במענה אנושי.

ישראל אייכלר: אבל דבר אחד אני מתחנן, לא להוסיף על התורים בבנק הדואר, יש מספיק, די והותר לכל הצרכים הקיימים.

שלומית אבינח: יש שילוט בבנק, איפה אפשר?

שלומית עמוס: יהיה.

ישראל אייכלר: מתי זה יהיה אגב, ה-240 האלה?

שלומית עמוס: - - -

ישראל אייכלר: ארבעה חודשים.

שלומית עמוס: - - - ירושלים ויש לנו חודש בכל הארץ.

ישראל אייכלר: אז הנה, אתם יכולים להערך שההסכם יכלול מכשיר בצד שיהיה אפשר בלי אנושי.

ישראל אייכלר: לגבי מחירי הכרטיסים שהם בודדים לנוסעים.

ישראל אייכלר: כרטיס ה- - - אצל הנהג ולטעון - - - שהשירות ינתן במזומן בלבד.

ישראל אייכלר: מה הבעיה שלנו עם זה?

שלומית עמוס: בעיקרון היום יש - - - מסוימים גם באמצעות כרטיס בודד בנייר, זאת אומרת אף אחד לא - - - אחרי שבועות, מיד אחרי שבועות אנחנו מבטלים את האפשרות לרכוש כרטיס בודד מנייר פרט ל- - - שעליהם אנחנו ניתן עוד - - - דרך ירושלים - - - עד לכניסה של בנק הדואר- -

שלומית אבינח: למה לילדים אתם מבטלים?

שלומית עמוס: - - אבל זה אומר שמזדמן עדיין יוכל לעלות, לקנות אנונימי אצל הנהג ב-5 שקלים ועליו לטעון או נסיעה בודדת או חודשי יומי.

ישראל אייכלר: חמשה שקלים נוספים?

שלומית עמוס: הוא קונה פעם אחת, חד פעמי, כרטיס שעליו הוא יוכל לטעון כל הזמן.

ישראל אייכלר: הוא יכול לטעון על החד פעמי הזה?

שלומית עמוס: נכון.

מיכאל אוחנה: רק שהוא לא יכול להזדכות עליו.

מיכאל אוחנה: כלומר - - - פרטים.

ישראל אייכלר: זה ההנחות.

מיכאל אוחנה: כן, אין לו חלק מההנחות.

ישראל אייכלר: נשאלנו על משהו לגבי ילדים.

ישראל אייכלר: אני לא זוכר - - -

מיכאל אוחנה: לגבי התלמידים - - -

קריאה: לא, גם עם האובדן, זה בדן ברב קו, שחייבו אותו להגיע על אבדן ורק אחרי שלושה ימים - - -

ישראל אייכלר: אה בסדר, אז אני אמשיך להקריא לטובת הצופים.

ישראל אייכלר: הליך החלפת הצ'יפ בכרטיסי הרב קו עבר ללא תקלות והשאלה היא האם כל הכרטיסים באמת כבר החולפו, אני מניח שלא, אבל אם אין תקלות אז אין לי בעיה עם זה.

ישראל אייכלר: זאת אומרת, אם זה עובד טוב אז זה עובד.

ישראל אייכלר: במשרד התחבורה זה בעיה, במשרד התחבורה אין מענה לבעלי מכשירים ניידים כשירים, יש לנו פונים שהגיעו אלינו, אנחנו ניתן להם באמת לדבר כמנהג הוועדה לתת לפונים את זכות הדיבור הראשונה.

שלומית עמוס: אני רוצה להגיד - - - לפי הצעה שאנחנו פועלים באמת ליישום זה אומר שיוכלו להזמין טעינת טלפון בשיחת טלפון רגילה מקו נייח למוקד עם נציג ראשי שיוכל להזמין טעינה ואז בעצם לפי מספר כרטיס הרב קו תוכל להגיע עם הרב קו לכל אחד מהכספונטים ברחבי העיר, להכניס את הרב קו בלי לציין איזה סכום, כלום, המכונה פשוט תזהה שהוזמנה טעינה בסכום מסויים ותטעין הכרטיס בסכום.

שלומית עמוס: זה בעצם פתרון לקשישים או לילדים שאין להם אשראי או גישה לאינטרנט.

שלומית אבינח: מתי הם צריכים להגיע למרכז?

שלומית עמוס: לא למרכז, לעמדת הכספונטים.

ישראל אייכלר: כן.

ישראל אייכלר: אני אעבור עוד כמה סעיפים שזה היה בעצם בדיון הזה כדי לתמצת אבל אחר כך נעבור לדיון על הנושא הזה.

ישראל אייכלר: הפיילוט יורחב לטבעת אחת במטרופולין של גוש דן בעוד חודשים ספורים, לאחר מכן בחיפה.

ישראל אייכלר: האם, זה לא תשיבי עכשיו, זה אחר כך, האם משרד התחבורה הפיק לקחים מהשינוי בירושלים ליישם אותם בגוש דן ובחיפה שלא יעברו גם בחיפה ובתל אביב, מה שאנחנו עוברים פה.

ישראל אייכלר: אנחנו מחכים עוד לתשובה לגבי העלייה לאוטובוס מכל הדלתות.

ישראל אייכלר: ומה שאמרה המנהלת בעניין חברת דן, יש לנו פה תלונה של תושב, אזור השפלה, שבחברת דן קיימת אי בהירות לבי אבדן כרטיס רב קו.

ישראל אייכלר: זאת אומרת, אדם שאיבד, רק לאחר שלושה ימי עסקים ניתן לקבל את הערך הצבור שהיה בכרטיס שאבד וצריך להגיע אישית לצורך חסימת הכרטיס לעמדה.

ישראל אייכלר: במידה ואבד כרטיס לילד יש צורך להגיע עם הילד.

ישראל אייכלר: אולי צריך להביא הוכחת אבהות גם שהוא אבא של הילד.

ישראל אייכלר: מה ההוראות במשרד התחבורה בעניין זה.

ישראל אייכלר: אנחנו נפתח את הדיון, בבקשה, כמו שאמרתי, לפי המנהג שלנו, אנחנו נותנים לפונים את זכות הדיבור הראשונה.

ישראל אייכלר: איתנו יש לנו פה, הרב שלמה זאב פרלשטיין, בבקשה, זכות הדיבור.

שלמה זאב פרלשטיין: קודם כל, תודה רבה לוועדה בראשות הרב אייכלר על קיום הדיון ותורת אברכי ישראל.

שלמה זאב פרלשטיין: מה שאני בעצם רוצה להבהיר זה לגבי הנקודה שיוכלו להטעין את הרב קו דרך הטלפון הכשר, זאת אומרת דרך שיחה טלפונית דרך מערכת ממוחשבת כמו שיש בפנגו, הבהרתי את זה בפנייה גם.

שלמה זאב פרלשטיין: בפנגו אתה יכול להרשם פעם אחת ומהיום שאתה מתקשר שוב, בלי לגשת לכספונט, ובלי, כמו שהזכירו פה, שיהיה אפשר לגשת לכספונט.

שלמה זאב פרלשטיין: בעצם מה שצריך, אני מתקשר, אני מזמין, כמו באפליקציה של - - -

ישראל אייכלר: אתה אומר פנגו, אולי לטובת הצופים, יש לנו הרבה צופים ומאזינים.

ישראל אייכלר: איך זה עובד בפנגו כדי שנוכל לדעת מה אתה מבקש.

שלמה זאב פרלשטיין: פנגו אתה נרשם פעם ראשונה - - -

ישראל אייכלר: אתה מצלצל בטלפון רגיל, כשר.

שלמה זאב פרלשטיין: כן, יש לו טלפונים, יש אפליקציה - - -

ישראל אייכלר: לא סמארטפון.

שלמה זאב פרלשטיין: לא סמארטפון, טלפון כשר והוא מתקשר.

ישראל אייכלר: יש שם טלפון ואתה מבקש להיות מנוי על פנגו.

ישראל אייכלר: ואז?

שלמה זאב פרלשטיין: ואז מייד יש לך איזה - - - הוא מזהה אותך - - -

ישראל אייכלר: נותן לך קוד, מספר?

שלמה זאב פרלשטיין: כן.

שלמה זאב פרלשטיין: ואז כל פעם שאתה מתקשר הוא - - -

ישראל אייכלר: כשאתה חנית וכשסיימת לחנות.

שלמה זאב פרלשטיין: כן.

מיכאל אוחנה: ואיך הוא יטעין את הגולם?

מיכאל אוחנה: הבעל כרטיס, איך הוא יטעין את הגולם, בפלאפון?

שלמה זאב פרלשטיין: כן.

שלמה זאב פרלשטיין: לכל כרטיס יש מספר.

יונה חורי: אבל הוא צריך פיזית להתאים את זה לכרטיס.

שלומית עמוס: זה שונה, פנגו לא מחייב טעינה מראש.

ישראל אייכלר: מה ששאל אותך, אני בדרך כלל לא עושה דיונים כאלה, רק כל אחד מדבר, אבל מיכאל אוחנה שאל אותך שאלה פשוטה, פנגו יש מחיר לשעה של חנייה וזה המחיר.

ישראל אייכלר: בנסיעות, אם אתה ילד, זה מחיר אחר, אם אתה קשיש מחיר אחר, אז איך הוא ידע - - -

שלמה זאב פרלשטיין: יש על כל כרטיס מספר.

שלמה זאב פרלשטיין: אתה נרשם פעם ראשונה לפי המספר שלך, לפי השם שלך, לפי תעודת זהות - - -

ישראל אייכלר: איך הוא יידע שזה המספר שלך?

שלמה זאב פרלשטיין: אני רשום לפי - - -

ישראל אייכלר: אה כי זה הכרטיס שהוא - - -

שלמה זאב פרלשטיין: עכשיו הוא יודע שזה המספר שלי, אם אני מבוגר, ותיק או ילד.

שלומית עמוס: אני רוצה פשוט ל - - - הלוואי שיכולנו, פשוט כרטיס הרב קו, הבעיה היחידה שכל הנתונים נשמרים על גבי הכרטיס ולא בענן, ולכן חייבים מגע עם הכרטיס עם כל או תיקוף או טעינה של הכרטיס, ולכן זה מתחייב פשוט להגיע לאחת העמדות כדי שהכרטיס יגע במכשיר.

שלומית עמוס: גם כשעולים לאוטובוס מתקפים ולא - - -

קריאה: - - -

שלמה זאב פרלשטיין: איך זה עובד באפליקציה, יש אפליקציה שצריך להטעין, איך זה עובד שם?

שלומית עמוס: יש רכיב - - - בפלאפון ומזמינים - - -

גיל ברגפרוינד: לא לכל המכשירים יש קורא - - -

שלומית עמוס: ואם מטעינים דרך המחשב אז גם יש קורא - - -

גיל ברגפרוינד: יש קורא - - - ויש - - -

שלומית עמוס: זה חייב מגע עם הכרטיס.

גיל ברגפרוינד: בעצם רוב הבעיות בתחום הרב קו הן נובעות מזה שמדינת ישראל עוד לא התקדמה לטכנולוגיות של חשבון ענן שזה מה שמקובל בכרטיסי אשראי וכל דבר שמוכרים.

גיל ברגפרוינד: ובעצם עכשיו במקום לעבור לטכנולוגיות החדשות אז עושים עמדות - - -

שלומית עמוס: אנחנו גם, אנחנו במקביל כן - - -

ישראל אייכלר: אולי יש - - - שאפשר להעביר.

ישראל אייכלר: רגע, גיל, לך יש תמיד רעיונות מקוריים.

ישראל אייכלר: איך אתה פותר את הבעיה - - -

יעקב גיל: מה שמתחיל לקרות בעולם זה שבעצם כמו שיש בכרטיסי אשראי שהכרטיס אין עליו כסף פיסית אז זה חשבון ענן נקרא, בעצם הכרטיס הוא רק להזדהות או משהו כזה.

יעקב גיל: אז כל עוד מדינת ישראל תמשיך להתעקש על הרב קו שעליו יש את הכסף אז צריך עמדות וצריך ללכת - - -

ישראל אייכלר: רגע, למה לא עושים ענן יעקב?

שלומית עמוס: אנחנו ממש בדרך להוציא מכרז בנושא.

שלומית עמוס: חוץ מזה שאנחנו גם עובדים לתיקוף בסלולר.

ישראל אייכלר: זאת אומרת, אין מניעה - - -

שלומית עמוס: אנחנו במקביל דואגים גם ללקוחות הרב קו כי זה מה שיש היום במדינת ישראל, אנחנו רוצים לשפר את השירות אבל זה לא אומר שאנחנו עומדים במקום.

שלומית עמוס: אנחנו כן במהלך לצאת למכרז למערכת כרטוס עתידית שכן - - -

שלמה זאב פרלשטיין: מה שאני אוכל להוסיף - - -

ישראל אייכלר: רק שנייה, רק שנייה אחת.

ישראל אייכלר: קודם אני רוצה לעשות סדר עם הענן.

ישראל אייכלר: כשהייתי ילד סיפרו לי שיש היום מטוס שעולה לעננים ומוריד גשם.

ישראל אייכלר: יידוד הכסף זה נקרא, משהו כזה.

קריאה: היום אין את זה.

ישראל אייכלר: אני יודע שאין את זה וגם אז לא היה, זה סתם היה בשביל - - - זה היה כמו סגולה ל- - - לא משנה.

ישראל אייכלר: אבל הענן של המחשב אני מבין שהוא הרבה יותר משוכלל.

ישראל אייכלר: מה הבעיה שאפילו אצלי, ביקשתי לקנות לי אלבום תמונות, אמרו לי היום יש ענן.

ישראל אייכלר: אמרתי, אני לא צריך תמונות בעננים, אני צריך תמונות באלבום.

ישראל אייכלר: אבל זה כבר בגלל הזקנה.

ישראל אייכלר: היום אתם מאוד משוכללים, מה הבעיה לעשות את זה בענן תוך חודש ימים.

שלומית עמוס: תוך חודש ימים?

שלומית עמוס: אתה במה זה כרוך לעשות את כל הנתונים של כל מדינת ישראל על ענן.

שלומית עמוס: כל הזכאויות, כל התעריפים, יש לנו מדינה עם ריבוי תעריפים, זה לא תעריף אחד לכל הארץ - - -

ישראל אייכלר: מה, את צריכה להקליד כל אחד?

שלומית עמוס: אתה צריך לבחור חברה שתסכים לעשות את זה, שתתקשר עם כל המפעילים, שתהיה לה מערכת שיהיו בה את כל הנתונים של כל האזרחים עם כל התעריפים עם הזכאויות - - -

ישראל אייכלר: תשאלי את מס הכנסה אם יש להם בעיה להשיג את כל הפרטים של כל ה- - - בקלות, נכון, בלחיצת כפתור- - - אמרתי מס הכנסה סתם לצורך דוגמה.

קריאה: אבל גם האוטובוסים צריכים לדבר עם ה- - -זה לא רק.

ישראל אייכלר: מי, חברת האוטובוסים?

קריאה: אתה עולה לאוטובוס, האוטובוס צריך לדבר עם הענן כדי לדעת - - -

ישראל אייכלר: אין בעיה, מטוס ידבר עם הכביש והאוטובוס ידבר עם הענן.

שלומית עמוס: זה כרוך בהמון - - -

יעקב גיל: צריך לזרז את הדברים האלה.

יעקב גיל: אני חושב שאחת הבעיות היא שאין לוחות זמנים למעבר כזה.

יעקב גיל: זאת אומרת, אין שום תאריך.

ישראל אייכלר: אני מחזיר את הדיון לסדר.

ישראל אייכלר: הפונה יסיים את דבריו, אחר כך כל אחד - - -

יעקב גיל: - - - שנה אני שומע חמש- - -

שלומית עמוס: לא, אני מקווה שבאמת בחודשים הקרובים יתאפשר - - - בטלפון סלולרי.

שלומית עמוס: היתר זה תהליך שלוקח כמה שלבים, אני לא יכולה להתחייב על - - - אבל יש לנו תכנית אסטרטגית לזה, אנחנו כן על זה, זה לא שאנחנו נתקעים עם הרב קו ולא בוחנים את ה- - - אנחנו כן בדרך לשם.

ישראל אייכלר: אני ממש מתבייש לספר לצופים דוגמה שהייתה לנו במשרד התחבורה בנושא אחר, גם עם איזה כרטיס שצריך לעשות אותו בכרטוס ולא בנייר.

ישראל אייכלר: וישבנו עם הצמרת הבכירה ביותר של משרד התחבורה ונכנסה מנכ"לית אז חדשה ומאוד נמרצת, הגברת קרן טרנר, שבאמת מובילה כל הזמן שינויים כמו הגברת שלומית, כל הזמן עובדים קשה מאוד.

ישראל אייכלר: והיא אמרה, אני רוצה לדעת, אפשר תוך שלושה שבועות לעשות את הכרטיס הזה?

ישראל אייכלר: ישב שם איש מחשבים, שבדרך כלל אנשי המחשבים הם הכי מתקדמים בעולם ואמר, לא, צריך לזה לפחות כמה וכמה חודשים.

ישראל אייכלר: אז היא אמרה, למה, כמה זמן זה אורך לעשות את זה?

ישראל אייכלר: לא, יש לנו משימות ואם תהיה החלטה לעשות את המשימה הזאת ויבטלו משימות אחרות שיש עלינו אז נוכל.

ישראל אייכלר: אמרתי, סליחה, כמה אנשים עובדים שם בזה?

ישראל אייכלר: אמרו לי אחד בחופש והשני בחצי משרה.

ישראל אייכלר: אולי את זוכרת את הסיפור הזה - - -

שלומית עמוס: זה לא היה קשור אליי.

ישראל אייכלר: זה היה משרד התחבורה אבל לא שייך אלייך.

ישראל אייכלר: ואז המנהלת ממש קפצה ואמרה, אני רוצה תוך חודש שזה יהיה וזה באמת היה.

ישראל אייכלר: תוך חודש, חודשיים זה סודר.

ישראל אייכלר: אבל אז למדתי מה זה בירוקרטיה.

ישראל אייכלר: צריך לבטל, אני לא יודע כמה משימות הוא כבר עובד כמה זמן שצריך לקחת לו את זה כדי - - - גברת שלומית, אם אנחנו נחליט במשרד התחבורה, אם את רוצה אני אדבר עם השר ועם המנכ"לית, שהנושא הזה של האפשרות כמו פנגו באיזשהי דרך להעלות את הדבר הזה בענן אנחנו מוכנים לעזור לכם כדי לזרז את זה שתוך חודשיים זה יהיה.

שלומית עמוס: זה לא ישים, באמת, אני לא טכנולוגית - - -

ישראל אייכלר: את יודעת כמה זמן היה הויכוח - - -

שלומית עמוס: אני ראיתי מה קורה בעולם.

שלומית עמוס: עשינו בנצ'מרקים לעולם, זה לא קורה תוך חודשיים, רק להוציא מכרז לזה ורק לבחור ספק ורק להתחיל - - - ואתה יודע, אתה גם צריך לבחור באיזה אמצעי ישלמו, יתקפו, אם זה באמצעות כרטיסי אשראי אז צריך שחברות האשראי ינפיקו רב קו מיוחד באמצעות כרטיס אשראי לכל התושבים, אם זה באמצעות סלולר - - -

שלמה זאב פרלשטיין: יש מספר שהמספר הזה בטלפון הוא תופס מעתה ו- - -

שלומית עמוס: כן, אבל אתה צריך לעלות לאוטובוס ולהגיד על איזה קו אתה נוסע ומה התעריף - - -

ישראל אייכלר: הוא מראה את הכרטיס שלו.

קריאה: יש מקומות בעולם שמעבירים את האשראי, לא אשראי מיוחד.

שלומית עמוס: אבל בשביל להעביר את האשראי, במקומות בעולם, אם בדקת את זה, אז תראה שמדובר ברשות מטרופולינית אחת ולא כמו פה שיש ריבוי תעריפים וריבוי מפעילים.

שלומית עמוס: באמת שבדקנו את זה, זה לא איזה משהו, הלוואי שהיינו יכולים לעשות את זה תוך חודשיים, הלוואי.

ישראל אייכלר: לגבי כל הנתונים של כל התושבים, הרי יש לנו קצת ניסיון בוועדה שלנו, הייתה בעיה במשרד הפנים, ויעידו המנהלת והיועצת המשפטית, במשרד הפנים, שוב למשרד התחבורה, לגבי מאגר מידע מרשם אוכלוסין.

ישראל אייכלר: משרד התחבורה אמר, מה אני אלך עכשיו, כל התיירים וכל אלו וכל המעמדות ויש כל מיני אנשים, איך אני אדע?

ישראל אייכלר: אמרתי, יש לי בשבילכם עצה, יש מכשיר כזה שנקרא דיסקאונקי שמעבירים מפה לשם או אולי מעבר דרך האינטרנט בין משרד הפנים מנהל האוכלוסין לבין משרד התחבורה.

ישראל אייכלר: על רעיון כזה אף אדם משלמה המלך לא חשב עד שהם ישבו פה, החליפו טלפונים, תוך שבוע כל החומר של מרשם האוכלוסין הלך למשרד התחבורה ובלחיצת כפתור הם יודעים מי נכנס למתי, לכמה זמן הוא זכאי, לאיזה מעמד הוא נמצא.

ישראל אייכלר: אותו דבר פה במשרד התחבורה.

ישראל אייכלר: אני לא מאמין שתהיה בעיה להודיע ברב קו שלהם לדעת את כל האינפורמציות שיש ברב קו שתהיה באותה חברה או באותו ג'יפ, אני לא יודע איך לקרוא לזה, אני פשוט כבר עברתי את גיל ה-60 בעוונותיי.

ישראל אייכלר: הצעירים יודעים להגיד את זה הרבה יותר מהר.

שלומית עמוס: ואז בעצם איך התשלום מתבצע?

שלומית עמוס: סתם, מעניין אותי מה- - -

ישראל אייכלר: איך התשלום מתבצע ברב קו הרגיל?

שלומית עמוס: אם אתה - - - בכרטיס אשראי אתה צריך לתת פתרונות גם לאלו שאין להם כרטיס אשראי ויש אוכלוסייה כזאת.

שלומית עמוס: ואם אנחנו רוצים באמצעות טלפון נייד שזה אני כבר הולכת לעשות - - - גם יש אוכלוסייה גדולה מאוד שאין לה טלפון חכם - - -

ישראל אייכלר: 90% מהבעיה אפשר לפתור ו-10% נשאיר להליכה למרכז.

ישראל אייכלר: גם פתרנו.

ישראל אייכלר: אם מישהו אין לו כרטיס אשראי ואין לו טלפון ואין לו ואין לו ואין לו, הוא ישאר עם הרב קו.

יונה חורי: אז זה כל האוכלוסייה של הילדים ושל הרבה מאוד קשישים.

יונה חורי: זו האוכלוסייה היותר - - -

ישראל אייכלר: אם הייתי טכנאי הייתי גם מוצא פתרון לזה.

ישראל אייכלר: אני בטוח, בעיקרון, שיש פתרון.

שלמה זאב פרלשטיין: לא צריך להחליף את הכרטיס, אפשר להשאר עם אותו כרטיס.

ישראל אייכלר: אתה יודע מה, בוא נטיל עליך משימה.

ישראל אייכלר: אתה הרי אזרח ופנית, תמצא אתה פתרונות לכל השאלות הנכונות שהעלתה שלומית, תכתוב לנו את כל הפתרונות, תתייעץ עם אנשים שעוסקים במחשבים, אנשים בגילך לא בגילי, שיודעים את כל הפתרונות, שתציע לנו, אנחנו נעביר את זה למשרד התחבורה.

ישראל אייכלר: אני בטוח שגברת שלומית עמוס תשב על זה ברצינות ואם צריך נדבר גם עם המנכ"לית ועם השר.

ישראל אייכלר: אם אפשר לפתור את זה אנחנו נפתור את זה בעזרת השם, אם זה ישים.

שלמה זאב פרלשטיין: מה שרציתי להוסיף ולומר זה שאין פתרון אי אפשר להתחיל לעשות את זה, כל אחד צריך לרוץ לכספונט כדי להטעין חמש דקות לפני הנסיעה.

שלמה זאב פרלשטיין: אמר לי מישהו, הוא עלה לאוטובוס, פתאום הוא רואה שאין לו.

שלמה זאב פרלשטיין: אז הוא שילם לנהג 5.90 שקל כי זה המחיר, אי אפשר עכשיו, הוא לא יכול לרדת מהאוטובוס עכשיו להטעין.

שלמה זאב פרלשטיין: הייתה לו אפליקציה - - -

ישראל אייכלר: למה הוא לא עשה את זה יום קודם?

שלמה זאב פרלשטיין: אז מה, כל פעם צריך לרוץ לפני זה- - -

ישראל אייכלר: על כל נסיעה הוא צריך לרוץ?

שלמה זאב פרלשטיין: לא על כל נסיעה, נגמר לו עכשיו, הוא לא ראה שעכשיו נגמר לו.

שלומית עמוס: בדרך כלל המכונות גם מתריעות, עם כל תיקוף אתה רואה מה היתרה שלך.

שלמה זאב פרלשטיין: זה נכון, אבל הדבר הזה הוא - - -

ישראל אייכלר: בוא תפרט לי ביתר פירוט את הפתרונות, לא רק את הבעיה, פירטת פה את הבעיה.

ישראל אייכלר: לא עכשיו, תשלח לי מכתב שבו תפרט את כל הפתרונות שהיא העלתה ואז אנחנו נעביר את זה ואם נצטרך נעשה דיון.

ישראל אייכלר: אני רוצה לאפשר לחברות לדבר.

ישראל אייכלר: קודם כל גיל.

יעקב גיל: תודה.

יעקב גיל: קודם כל אני שמח שכן גילו גמישות ואפשרו מזומן לנסיעות בודדות שזה לא היה בהתחלה אבל עדיין יש סוגיות מהותיות שבעצם לא טיפלו בהן.

יעקב גיל: למשל משהו שצוין בדיון הקודם, אני לא חושב שאמרת את זה בדברי הפתיחה, הנושא של עצם הנפקת הרב קו, שהיום אתה צריך לגשת כדי להנפיק רב קו לעמדות הרב קו שיש כרגע, אם מדברים על ירושלים, שמונה עמדות, זה יוצא בחישוב גס עמדה אחת ל-100,000 איש.

יעקב גיל: שבעצם צריך להנפיק את הרב קו, לבוא עם תעודה - - -

שלומית אבינח: פעם ראשונה.

יעקב גיל: כן, בשביל הפעם הראשונה או גם בשינוי סטטוס.

יעקב גיל: זאת אומרת זה לא רק פעם ראשונה, זה גם שיניתי סטטוס, אני עכשיו סטודנט, אני סיימתי - - -

ישראל אייכלר: יש שם תורים במקומות האלה?

יעקב גיל: כן ויש תקופות בשנה שתורים נוראיים, לא - - - תורים נוראיים.

יעקב גיל: הייתה הבטחה שאני שמעתי אותה בדיון הקודם שתהיה אפשרות להנפיק רב קו דרך האינטרנט.

יעקב גיל: הרי אין שום סיבה שלא לשלוח צילום תעודת זהות או כל מסמך אחר שרוצים דרך המחשב במקום להטריח את האנשים.

יעקב גיל: אנחנו כבר עושים את זה בכל כך הרבה דברים אחרים שדורשים מהציבור במקום להגיע לתור פשוט לשלוח את זה באינטרנט, אני חושב שזאת נקודה חשובה והיא תחסוך הרבה מאוד כאב ראש, גם ממי שמפעיל את זה ובעיקר לציבור.

יעקב גיל: אז איפה זה עומד זה נראה לי משהו בסיסי.

ישראל אייכלר: אולי תספיק לקבל תשובה על שאלתך זאת.

ישראל אייכלר: מתי זה יהיה באינטרנט?

שלומית עמוס: קודם כל אני רוצה לציין שהיום יש למעלה מ-3.5 מיליון כרטיסי רב קו פעילים.

שלומית עמוס: זה אומר שמרביתנו יודעים שיש את הכרטיס הזה ויש לנו אותו.

שלומית עמוס: לגבי הנפקה באינטרנט אנחנו כן התחלנו תהליך שבערך בעוד חודשיים כבר סטודנטים יוכלו לעשות את זה וכנשראה שזה עובד כמו שצריך אז כל האוכלוסייה.

ישראל אייכלר: טוב, תרשמי.

ישראל אייכלר: אנחנו רושמים כל מה שאת אומרת ומקבלים - - -

יעקב גיל: אני רק מסב את תשומת לבכם שבדיון הקודם זה היה אפריל המועד.

שלומית עמוס: כן אני יודע.

יעקב גיל: נקודה נוספת זה הנושא של באמת, מה לעשות, עד שנעבור לענן וכל הדברים האלה, הנושא של טעינה במזומן.

יעקב גיל: זאת סוגייה שלא מקבלת את המענה הראוי.

יעקב גיל: סתם כדוגמה, לבית וגן, שכונה ענקית, יש מכונה אחת לטעינה במזומן של הרב קו, זה פשוט - - -

שלומית עמוס: ואין בתי עסק בבית וגן, אני לא זוכרת בדיוק את - - -

יעקב גיל: אז - - -

ישראל אייכלר: בכספונט אי אפשר?

יעקב גיל: בכספונט זה רק באשראי.

ישראל אייכלר: אה, זה לא ידעתי.

ישראל אייכלר: טוב שאני לא נוסע באוטובוס.

יעקב גיל: אם עדיין המדינה החליטה שאנחנו הולכים בשיטה המיושנת אז הנושא של טעינה במזומן יש באמת מכונות בודדות בסופו של דבר ברחבי ירושלים וזו פשוט בעיה קשה.

יעקב גיל: ואנחנו לא רואים שיש לזה מענה.

יעקב גיל: אבל אני בסופו של דבר- - -

ישראל אייכלר: בבתי עסק כן אפשר במזומן?

שלומית עמוס: אפשר במזומן.

שלומית עמוס: לכן אני אומרת - - -

ישראל אייכלר: בדואר יהיה אפשר במזומן?

שלומית עמוס: יהיה אפשר במזומן - - -

יעקב גיל: הפריסה היא ממש ממש זעומה יחסית.

יעקב גיל: אנחנו מדברים על שכונות שהן כמו עיר.

יעקב גיל: לא יכול להיות שלשכונה תהיה מכונה אחת.

יעקב גיל: שכונה שהיא בגודל של עיר.

שלומית עמוס: לא, אז כשאנחנו בחרנו איפה לפרוס את בתי העסק שכן מקבלים מזומן דווקא בדקנו אם יש כספונטים, אין כספונטים.

שלומית עמוס: אני מניחה שבבית וגן יש גם בתי עסק שטוענים מזומן, אני לא זוכרת בעל פה.

שלומית עמוס: אבל אני גם רוצה להזכיר שהייתה החלטת ממשלה להקטין את השימוש במזומן.

שלומית עמוס: זה לא שזה בא מאיזשהו - - -

שלומית אבינח: אבל זה לא המקרה.

ישראל אייכלר: לא, הממשלה רוצה - - -

ורד גורן זילברמן: יצא חוק אבל מדובר על 10,000 שקלים - - -

יעקב גיל: מדובר על עסקאות של אלפי ועשרות אלפי שקלים, לא על עסקאות היום יום של ה-50 שקלים - - -

ישראל אייכלר: כל הרעיון של המדינה שאי אפשר יהיה להשתמש במזומן זה כדי להטיל מס על הציבור ולשלוט בכסף של הציבור, הלבנת כספים והעלמת כספים ומיסים.

ישראל אייכלר: אבל למדינה אין שום בעיה לאפשר לאנשים לשלם במזומן.

ורד גורן זילברמן: עבר עכשיו חוק בוועדת חוקה של הגבלת שימוש במזומן.

ורד גורן זילברמן: מדובר על עשרות אלפי שקלים, על מאות שקלים, לא על סכומים של - - -

שלומית עמוס: כן, אבל אם את חושבת על הפדיון הכולל בתחבורה הציבורית של מיליוני - - -

ורד גורן זילברמן: בסדר, אבל מדובר על עסקאות ועסקאות בודדות ואני לא חושבת שלזה - - -

ישראל אייכלר: נדמה לי שעד 10,000 שקל כן אפשר.

ורד גורן זילברמן: נכון.

ישראל אייכלר: אני לא מכיר כרטיס שממלא יותר מ-10,000.

ישראל אייכלר: זה לא רלוונטי.

שלומית עמוס: לא, הכוונה לכל הפדיון בתחבורה ציבורית.

שלומית עמוס: אבל בסדר, אוקיי אז - - -

ישראל אייכלר: הפדיון שלכם עם החשבונות עם החברות, לא, זה לא שייך אלינו.

שלומית עמוס: השימוש בתחבורה הציבורית במזומן אבל בסדר זה לא העניין, אנחנו כן נותנים מענה - - -

ישראל אייכלר: לא, החלטת הממשלה לא רלוונטית פה.

יעקב גיל: אני חושב שבנושא המזומן רק צריך להיות איזשהו מפתח מוסכם שלפי גודל אוכלוסייה, נגיד מכונה ל-10,000 איש, או משהו מהסוג הזה כדי שבאמת אפשר יהיה לעלות על הבעיות ולתגבר את השירות הזה.

ישראל אייכלר: אני חושב שההצעה שלי לפנות למפקחת על הבנקים לדבר עם שר האוצר, סגנו, אני חושב, כי אם נגיד שכל הכספומטים יתנו את השירות אז פתרנו את הבעיה?

יעקב גיל: יש הפקדת מזומן בבנקים.

ישראל אייכלר: לא על המזומן אני מדבר, אני מדבר על הריבוי של תחנות כי אי אפשר ככה ל - - -

שלומית אבינח: אבל הוא אומר על מזומן.

שלומית אבינח: הכספומט גם אתה צריך כרטיס אשראי, זה לא יתן לך פתרון.

יעקב גיל: אני מדבר על מזומן.

יעקב גיל: בעצם למה זה כל כך חשוב?

יעקב גיל: כי ילדים ונוער, אי אפשר שעל כל דבר צריך ללכת להורים שיטעינו באשראי - - -

ישראל אייכלר: ומה שיותר חמור שהם יקחו את כרטיס האשראי של ההורים, אתה מבין.

יעקב גיל: כן.

יעקב גיל: ויש גם קהלים אחרים שאין להם אשראי שהם מוגבלים שיש עליהם מיליון תיקי הוצאה לפועל שיש מגבלות לשימוש באשראי.

יעקב גיל: אני חושב שהסוגייה של העלייה מכל הדלתות היא דורשת פתרון.

יעקב גיל: למיטב הבנתי, ככל שאני יודע, הנושא קצת תקוע דווקא אולי מכיוון הכנסת כי צריך לאשר תקנות של פיקוח של פקחים באוטובוסים.

יעקב גיל: היום בעצם יש רק בחוק מסילות הברזל את האפשרות לפקחים ובגלל זה סיטי פס זה - - -

ורד גורן זילברמן: התקנות זה משהו של הממשלה.

ורד גורן זילברמן: הכנסת מאשרת פעם שהממשלה מביאה - - -

יעקב גיל: נכון, אז אני חושב שזה יהיה נכון לעשות מעקב למה זה מתעכב במשרד המשפטים ולזרז את ההבאה של זה לכנסת כדי שבאמת - - -

ישראל אייכלר: הם עסוקים בביטול חוקי כנסת אז אין להם - - -

יעקב גיל: זה כן.

יעקב גיל: ובמקביל אני חושב שכמו שעשו את זה עד עכשיו בלי התקנות האלה אפשר לעשות את זה בירושלים.

יעקב גיל: במיוחד בגלל הסיפור של המעבר, שאי אפשר בעצם להטעין אצל הנהג ויש - - - ויכוחים.

ישראל אייכלר: בדיוק, את יודעת, הוא צודק שאיך הכנסת ואיך אנחנו כמפקחים על הממשלה הסכמנו שיעשו את הדבר הזה בירושלים לפני שלא הבטחנו את המציאות של היכולת של הפקחים לפקח על העלייה כמו ברכבת הקלה בכל הדלתות.

ישראל אייכלר: איפה היינו.

יעקב גיל: אז הנה עכשיו אנחנו מביאים את זה לפתחחם ו- - -

ישראל אייכלר: תרשמי את זה שאנחנו צריכים לדרוש את זה שלא יעשו שום שינויים לפני שלא מפתחים את הדלתות, לפני שלא מאשרים את הפקחים שיוכלו לפתוח את הדלתות.

ישראל אייכלר: זה הרי השינוי המבורך ביותר.

יעקב גיל: אני חושב שהלקח המרכזי מירושלים זה שאם רוצים להרחיב את זה למקומות נוספים נדרשת ההערכות המקדימה של כל הסוגיות שדיברנו עליהם, העלייה לכל הדלתות.

יעקב גיל: והסוגייה ממש האחרונה זה הנושא שדובר בעבר זה הנושא של מכונות להטענת הרב הקו ובכלל רכישת כרטיסים על גבי האוטובוסים.

יעקב גיל: יש את זה היום באוטובוסים בודדים בגוש דן ויש בבאר שבע.

יעקב גיל: אני יודע שיש היום מכונות חדשות שהן מכונות יותר מתקדמות ממה שיש לדן, מכונות שממחזרות עודף ואז זה חוסך את הבעיה של למלא כל הזמן את המכונה במטבעות, זה אפילו אותו סוג מכונה שלכם ששדרגו אותה.

יעקב גיל: ואני לא רואה שום סיבה, כמו שזה פועל במקומות אחרים בעולם שלא יהיו הרבה יותר מכונות להטענה ורכישת כרטיסים באוטובוסים.

יעקב גיל: בנאדם רוצה לנסוע באופן ספונטני, הוא צריך שתהיה לו את היכולת לעלות לאוטובוס ולסגור את העניינים הכספיים על האוטובוס בלי מגע עם הנהג באמצעות מכונה.

יעקב גיל: אין שום סיבה - - -

מיכאל אוחנה: לא ראיתי שזה קיים באיזשהו מקום.

יעקב גיל: זה קיים.

מיכאל אוחנה: איפה?

יונה חורי: מחזור הכסף הוא יותר בעייתי.

יונה חורי: אתה מציין פה בקלות כזו שזה ממחזר את הכסף.

יונה חורי: אבל כשאנחנו מדברים על 5.90 ושאנשים שמים בעיקר 6 שקלים וצריך לתת להם 10 אגורות ואם אין כסף של 10 אגורות אז זה מצריך למלא כל הזמן את הכספים ובמהלך היום.

יונה חורי: ותפעולי זה לפעמים כמעט בלתי אפשרי בגלל שמה שיקרה במצב הזה, מכונה שלא תוכל לתת עודף תשבית אותה.

יונה חורי: זאת אומרת, אי אפשר יהיה לרכוש בה גם מישהו שמאוד מאוד רוצה לשלם גם את ה-6 שקלים ולא לקבל את ה-10 אגורות היא תשבית ועיצוב האוטובוסים - - -

יעקב גיל: יש היגיון מעוות שהוא כחוט השני במשרד התחבורה והוא שהאזרח יקבל את השירות על פי אילוצים תפעוליים.

יעקב גיל: צריך לשנות את הגישה הזאת ולהסתכל במקום זה איך לא מטרטרים את האזרח - -

ישראל אייכלר: להפעיל לפי הצרכים של האזרח, כן.

יעקב גיל: - - פותרים את הבעיות התפעוליות - - -

ישראל אייכלר: למשל ה-10 אגורות האלה, אם תדבר עוד הרבה, יעלו את המחיר ב-10 אגורות כדי לפשט את התהליך.

יעקב גיל: זה תמיד קל להטיל על הציבור - - -

יונה חורי: אני מסכימה אבל גם אנחנו צריכים לחשוב גם בהיגיון בגלל שבסופו של דבר שאם תפעולית אנחנו לא נוכל לעשות את זה נכון אז האזרח יסבול מזה יותר.

ישראל אייכלר: את צודקת, צריך למצוא את הפתרון.

ישראל אייכלר: אבל דבר אחד אני לא מסכים שתעלו ב-10 אגורות את המחיר כדי שלא יצטרכו - - -

יונה חורי: לא יעלו - - -

יעקב גיל: לא, אבל אני רוצה להגיד שיש טווח גדול מאוד בין כלום להכל.

יעקב גיל: יש הרבה מאוד, אולי צריך לבדוק- - -

מיכאל אוחנה: אני רוצה להגיד לו משהו.

מיכאל אוחנה: תראה, מכוון שאני מכיר את אגד ואני מכיר את ירושלים טוב ואני יודע איך זה עובד, אני יכול להגיד לך, היום עשיתי סיור בירושלים בבוקר, אמרתי שאני אבדוק איך זה באמת, מה השתנה מזה שהיו באים ועולים לאוטובוס ולוקחים חופשי חודשי וכו' וכו' להיום.

מיכאל אוחנה: זה עולם אחר, אל תתבלבל, ולמה אני אומר?

מיכאל אוחנה: אם אתה רוצה שיפתרו את כל הבעיות ואז לעשות מהלכים לא ייעשה פה כלום.

מיכאל אוחנה: חייבים להתחיל במהלכים ולפעמים לתקן אותם.

מיכאל אוחנה: וחלק מהדברים שראינו פה, נסיק מסקנות, נביא את זה למרכז או לכל מקום אחר.

מיכאל אוחנה: ואנחנו כבר הסקנו מסקנות וכבר אנחנו מכינים את התשתיות ולא מחכים לדקה ה-90.

מיכאל אוחנה: גיל, אתה צריך להבין, אי אפשר לעמוד במקום.

מיכאל אוחנה: מי שעומד במקום לא הולך קדימה.

מיכאל אוחנה: אתה - - -

יעקב גיל: אף אחד לא מבקש לעמוד במקום.

מיכאל אוחנה: למה אתה מחכה עכשיו, שיהיה בענן, שיהיה בחלון, למה?

יעקב גיל: אנחנו התפקיד שלנו זה להביא לפתחכם את הבעיות שהציבור נתקל בהן ו- - -

ישראל אייכלר: יעקב, עשית את זה בצורה הכי טובה, תן לנו לסיים את הדיון.

ישראל אייכלר: מיכאל אוחנה, שמענו פה הרבה דברים, אני רוצה בקצרה, יש לך תשובות לשאלות שעולות.

מיכאל אוחנה: אני יכול להגיד לכם שהמהלך הוא מהלך, מבחינתי, מבחינת השיתוף פעולה, מולנו, מול משרד התחבורה, הוא מהלך מצויין וזה נעשה בתהליכים וניתנו פתרונות.

מיכאל אוחנה: צריך לשפר, אני לא אומר שהכל מושלם, אבל אנחנו רואים את השיפור בזמנים שהנהגים מגיעים, אנחנו רואים פחות תלונות ברגיעה של הנהגים.

מיכאל אוחנה: אנחנו רואים אפשרויות, אני גם יכול להגיד לך שעמדות הטענה היום הן מצויינות.

מיכאל אוחנה: אני גם יכול להזכיר איזה.

מיכאל אוחנה: ב-20 שניות אתה בא ומטעין.

מיכאל אוחנה: ואנחנו נערך לקראת החודשי חופשי הקרוב עם תוספת של כוח אדם שגם ילוו את האנשים להסביר להם איך לעשות.

מיכאל אוחנה: כי אנשים לפעמים עומדים מול המכונה, באמת, ויש להם בעיה, אנחנו צריכים ללמד אותם את הדברים האלה.

מיכאל אוחנה: זה תהליך ואני שמח שהוא נעשה והוא נעשה נכון ולטובת כולם.

מיכאל אוחנה: - - - ולציבור הנוסעים והפתיחות שהם מקבלים מהפנייה.

מיכאל אוחנה: כמובן - - - אני לא רואה את זה משהו - - - אני מסכים איתך במאה אחוז.

מיכאל אוחנה: אתה עושה את השירות הכי טוב שאפשר, אבל במגבלות שאנחנו חיים, בחוקים שאנחנו חיים בהם, ויש מגבלות, כמו שאתה יודע, ואם אין ענן שאתה לא יכול להעלות 1000 גיגה למעלה עם נתונים אז אתה תקוע בתוך המערכות, נכון - - -

ישראל אייכלר: מיכאל, אני גם מציע לך, כמו שהצעתי למר פרלשטיין, אם אתה תוכל תוך כמה שבועות, שבועיים-שלושה, לשלוח לנו את כל השיפורים ואת כל ההצעות שאתם וגם משרד התחבורה, אני מבקש את אותה הבקשה, שביצעתם מהדברים שביקשנו, אני מאוד אשמח.

ישראל אייכלר: ואם יש מה שלא ביצעתם מתי אתם מתכוונים לבצע.

ישראל אייכלר: סך הכל צריך תכנית ביצועים.

ישראל אייכלר: מילה אחרונה לנציג המועצה הישראלית לצרכנות גיל ברגפרוינד.

שלומית אבינח: ודן לא דיברו.

איתן פיקסמן: אנחנו מדברים דרך הגלגלים.

ישראל אייכלר: בבקשה.

איתן פיקסמן: משרתים אתכם נאמנה.

איתן פיקסמן: שמעתי שיש איזה תלונה קטנה בצד, נטפל בה.

ישראל אייכלר: איפה, בדן?

שלומית אבינח: לא, אבל השאלה מה המדיניות, של אבדן - - -

ישראל אייכלר: אז רגע, ניתן קודם לגיל מהמועצה הישראלית לצרכנות.

גיל ברגפרוינד: אז קודם כל תודה רבה לכבוד היושב ראש.

גיל ברגפרוינד: השירות הציבורי ברור לכולנו שהוא צריך להיות נגיש לכל הציבור.

גיל ברגפרוינד: אבל יש עדיין בגלל שיש עדיין מעט מאוד עמדות טעינה אז זה יוצר מצב שאזרחים ותיקים ואוכלוסיות מוחלשות שאולי אין להן את היכולת להגיע לכל העמדות המרוחקות ואולי אין להן את כל הכלים והטכנולוגיות, מוצאים את עצמם שהם או בלי פתרונות או שהם נתקעים.

גיל ברגפרוינד: ומה שאני רוצה להציע זה שלפחות לגבי האוכלוסייה הוותיקה, כל עוד שלא יפתרו הפתרונות לאפשר לאוכלוסייה ותיקה לעלות לאוטובוס ולשלם מזומן.

גיל ברגפרוינד: הדבר הזה חייב להשאר.

ישראל אייכלר: באיזה מחיר?

קריאה: - - -

ישראל אייכלר: זהו, כרטיס בודד, הוא לוקח מחיר מלא אז קשיש מקבל 50% הנחה, איך תתן לו את ההנחה?

גיל ברגפרוינד: אבל מה נעשה עם האזרח הוותיק הזה?

ישראל אייכלר: אז מה אתה מציע, לתת לו את ההנחה?

גיל ברגפרוינד: אני מציע, כן, לתת לו את האפשרות הזאת במחיר המוזל שלו.

קריאה: עד אחרי שבועות הם משאירים - - -

גיל ברגפרוינד: - - -

שלומית עמוס: הוותיק ישאר עד ש- - -

ישראל אייכלר: ולמה ילדים לא?

יונה חורי: ילדים אין להם הנחה בכרטיס בודד, רק ברב קו.

ישראל אייכלר: למה לילדים אין הנחה?

יונה חורי: בריבוי נסיעות הם מקבלים הנחה של 50%, אך ורק בריבוי נסיעות.

קריאה: אזרח ותיק פשוט מקבל הנחה בתחבורה ציבורית על פי חוק, ולכן - - -

ישראל אייכלר: גם הילדים על פי חוק.

ישראל אייכלר: הילדים עוד מעט בלתי חוקיים במדינה הזאת.

ישראל אייכלר: כבר הרסו הכל, כל הזכויות שהיו לילדים נעלמו.

שלומית עמוס: חס וחלילה.

ישראל אייכלר: את יודעת למה, כי הכנסת נהיית זקנה, גם אני כבר עוד מעט קשיש, אז כל הזמן דואגים לקשישים, שכחו את הילדים, ילדים זה עבירה.

יונה חורי: אבל ילדים מאז ומתמיד היה.

שלומית עמוס: ילדים מקבלים הנחה באמצעות רב קו ואזרח ותיק מקבל הנחה מכל תעריף שקיים- - -

ישראל אייכלר: אני לא מקבל רק על תחבורה, אני מדבר על קצבאות ילדים ועל כל מיני דברים כאלה.

ישראל אייכלר: ילדים זה נהייה שק החבטות של המדינה.

ישראל אייכלר: צריך פעם, אנחנו נעשה מפלגת ילדים, נקומם את הילדים נגד הזקנים, נראה איך שזה - - - אני בזקנים, כן.

ישראל אייכלר: אני זוכר שהזקנים אמרו, העולם שייך לצעירים, ומי אמר את זה?

ישראל אייכלר: הקשישים.

ישראל אייכלר: אנחנו חייבים לסיים מבחינת השידור - - - אנחנו נמשיך לדבר על הפרטים.

ישראל אייכלר: אני רוצה לסכם את הדיון.

ישראל אייכלר: קודם כל אנחנו פונים למפקחת על הבנקים לבדוק אפשרות לחייב את הבנקים להגיע להסדר עם משרד התחבורה לפיו אפשר יהיה להטעין כרטיסי רב קו בכל הכספומטים כולל בנקים מסחריים תמורת תשלום, אנחנו לא מדברים על נדבות, ולא רק בכספונטים.

ישראל אייכלר: דבר שני - בעוד ארבעה חודשים תהיה הטענת כרטיסי רב קו בסניפי הדואר ואנחנו מבקשים שיהיה שילוט ואנחנו גם מבקשים להציב מכונה וחובה בכל סניף בנק הדואר בהסכם הזה, בלי להצטרך לעמוד בתורים הארוכים של הדואר.

ישראל אייכלר: בכל מקרה אנחנו מבקשים לא להעמיס על התורים שכבר קיימים בבנק הדואר.

ישראל אייכלר: לגבי הטלפונים הכשרים, כפי שקיים פפנגו ובעוד מקומות אנחנו פונים קודם כל לפונה להגיש הצעות לכל הבעיות הטכניות שהועלו על ידי משרד התחבורה ואז אנחנו נפנה למשרד התחבורה למנכ"לית לאפשר את הפתרונות לתעדף את השימוש ברב קו.

ישראל אייכלר: אנחנו מבקשים לאפשר הנפקת רב קו דרך האינטרנט בלי צורך להגיע לעמדה.

ישראל אייכלר: ולגבי טעינה במזומן, יש מקומות בודדים שאפשר בהם לעשות את זה ואנחנו מבקשים לאפשר לא רק בכרטיסי אשראי אלא גם במזומן שיוכלו להטעין את הרב קו.

ישראל אייכלר: עלייה מכל הדלתות - אנחנו מבקשים מהכנסת ומעצמנו ומהממשלה לאשר תקנות שיאפשרו סמכות אכיפה לפקחי התחבורה כמו ברכבת כדי שיוכלו לפתוח את כל הדלתות לפני שמרחיבים את השיטה בירושלים של הרב קו לכל הארץ.

שלומית עמוס: רגע, זה מהנושאים שמרחיבים, אחרי שבועות אני לא - - -

ישראל אייכלר: ככה אני חושב, שאסור לתת לאנשים בחיפה ובגוש דן לסבול - - -

שלומית עמוס: אה לפני ש- - - ליתר המטרופולינים?

ישראל אייכלר: בדיוק, צריך לעשות את זה, צריך לפתור לכולם את הבעיה הזאת כי ברגע שפותחים את כל הדלתות כל התחבורה הציבורית תהיה הרבה יותר זורמת.

ישראל אייכלר: אנחנו מבקשים גם אם יש אפשרות לבדוק להטעין את הכרטיסים על האוטובוסים, על זה נמשיך לדבר אחרי השידור, תודה רבה לכם שהייתם איתנו.

ישראל אייכלר: עכשיו אנחנו נפנה פה לחברת דן, לגבי השאלה.

איתן פיקסמן: - - - שידור אתה רוצה שאני אענה לך.

ישראל אייכלר: אתה דובר נכון?

ישראל אייכלר: האמת היא שאני רציתי לסגור את הדיון בכלל כי אני צריך עוד לנסוע עכשיו למירון לראות מה קורה שם עם ההערכות לל"ג בעומר.

איתן פיקסמן: הייתה לנו ישיבה על ההערכות.

ישראל אייכלר: איפה היה לכם את זה?

איתן פיקסמן: בהנהלת דן.

ישראל אייכלר: ואני צריך ללכת לראות בשטח איך זה קורה.

ישראל אייכלר: אבל בכל זאת לכבודכם שבאתם מתל אביב.

ישראל אייכלר: את דיברת, גברת חורי, את מנהלת החשבונות.

ישראל אייכלר: אנחנו מדברים על התלונה - ילד שמאבד כרטיס רב קו - - -

קריאה: לאו דווקא ילד, בכלל.

ישראל אייכלר: התלונה הייתה הילד.

איתן פיקסמן: הנושא שאגד חוו עכשיו בפיילוט בירושלים הוא קריטי מבחינתנו בהיבט של הפקת הלקחים כי ניתן למצוא את נקודות התורפה, את הבטן הרכה של הפיילוט, ואני הבנתי ממיכאל שהייתה הצלחה.

איתן פיקסמן: אבל הנושא של הסיוע לציבור, להקל על הציבור, לחפש את כל הדרכים לשפר ולשדרג ולהעלות רעיונות נוספים לקראת הטמעתו של הפיילוט בגוש דן, אנחנו מתייצבים עם שתי הרגליים כדי לקבל את זה בצורה הטובה ביותר וליישם את זה בדרך הטובה ביותר.

איתן פיקסמן: הנושא של אבדן טעון בנושא, הרי מה זה בעצם האבדן, בגין אבדן נוסע מקבל את יתרת החוזה שנותרה בחזקתו עד להודעת האבדן.

שלומית אבינח: וזה לוקח שלושה ימים?

איתן פיקסמן: כן.

איתן פיקסמן: את יתרת האבדן זה לפעמים לוקח יומיים אבל אין סיבה להריץ את הנוסע ולהגיד לו תשמע, הגעת כבר הנה, תחזור מחר עוד פעם.

ישראל אייכלר: אבל אפשר לחסום את זה שמישהו לא יוכל להשתמש כמו - - -

איתן פיקסמן: חוסמים.

איתן פיקסמן: את יתרת האבדן מקבלים דרך, אל תשכח שהיום יש מסלקה של כל חברות התחבורה הציבורית, אז דרך מחשבי המסלקה ללא תלות באיזו חברה הטעינו את החוזה ובאיזו חברה השתמשו בחוזה.

איתן פיקסמן: היתרות המעודכנות במסלקה הן עד שלושה ימי עסקים לאחור- - -

שלומית עמוס: זה נכון לגבי כל המפעילים, לא רק אצל - - -

איתן פיקסמן: זה לגבי כל המפעילים, אני מדבר על כל המפעילים.

איתן פיקסמן: לכן הנוסע מתבקש להגיע אך ורק לאחר שלושה ימי עסקים.

איתן פיקסמן: אבל כדי שהנוסע לא יפסיד את ההנחה לה הוא זכאי במשך שלושת הימים האלה, הוא מקבל הנוסע, בזמן הזה, בזמן ההודעה, כרטיס חדש עם הפרופיל שלו הוא זכאי, הוא לא מפסיד אגורה שחוקה- - -

ישראל אייכלר: איפה הוא מקבל את הכרטיס?

איתן פיקסמן: בכל עמדת שירות.

יונה חורי: ברגע שהוא מגיע להודיע על האבדן.

איתן פיקסמן: אז הוא מקבל מיידית.

איתן פיקסמן: בנוסף, הנוסע אינו חייב להגיע לעמדה כלשהי ואינו חייב להגיע מיד אחרי שלושה ימי עסקים.

איתן פיקסמן: היתרה נזקפת, עומדת לזכותו, עד למימושה.

איתן פיקסמן: אם בילד עסקינן, פה אין חוכמות, היות וזה תהליך של אבדן מצריך הוצאת כרטיס פלסטיק חדש עם תמונה, כלומר צריך צילום, זה מחייב לגבי ילדים להגיע בלווית אפוטרופוס.

איתן פיקסמן: לבד ילד לא יכול להגיע.

איתן פיקסמן: הוא חייב להגיע בלווית אפוטרופוס.

איתן פיקסמן: ואם באמת אתה מתכוון להקים מפלגה למען ילדים ואתה צריך דובר למפלגה אני פנוי.

ישראל אייכלר: תודה רבה שהייתם איתנו.

מיכאל אוחנה: אני רק רוצה להוסיף על מה שהוא אמר.

מיכאל אוחנה: אנחנו, כשמפעילים את עמדות הרב קו, בעצם שומרים על הכסף של המדינה.

מיכאל אוחנה: זו לא בעיה מבחינתנו לחלק לכל אחד כרטיס, מה אכפת לנו, מה זה עולה לנו בכסף, לא, אנחנו מקבלים על זה תמורה.

מיכאל אוחנה: לכן ההקפדה היא על החוקים ועל תהליכי העבודה על מנת לשמור את הכסף של המדינה.

ישראל אייכלר: כל הכבוד.

קריאה: - - -

ישראל אייכלר: בטח, כולם נהיו שומרי הסף - - -

גיל ברגפרוינד: אני רוצה לבקש רק בקשה אחת.

גיל ברגפרוינד: השעות, זה יפה מאוד שמבקשים אותנו לבוא לעמדות וזה מצויין שיש פתרון אבל שעות הפעילות הן כל כך - - -

יונה חורי: מ-8:00 בבוקר עד 18:00 בערב.

גיל ברגפרוינד: אני רוצה להזכיר שרובנו עובדים בשעות האלה.

גיל ברגפרוינד: רוב האזרחים פה, בין אם משודר ובין אם לא משודר, אני אומר את זה בצורה גלויה, עובדים בשעות האלה, אני אומר בצורה גלויה כי הכל שקוף, אנחנו עובדים בשעות האלה.

יונה חורי: אבל עד 18:00 בערב.

גיל ברגפרוינד: אבל תחשבו שאנחנו אנשים עובדים.

גיל ברגפרוינד: כמו שאתם עובדים גם אנחנו אנשים עובדים ובסוף לא נצליח לעשות את זה.

גיל ברגפרוינד: צריך להבין, אנחנו האנשים העובדים וכל אוכלוסייה צריכה לחפש פתרון, אם - - - זה מצויין אבל - - - אני גר בקהילת - - - תל אביב.

איתן פיקסמן: יש לך בבת ים עד 20:00 ואבן גבירול עד 20:00 בערב.

גיל ברגפרוינד: אז אני אסע בתחבורה הציבורית מתל אביב עד לבת ים כדי לקבל.

גיל ברגפרוינד: תבין שנדרשים גם פתרונות - - -

ישראל אייכלר: טוב, אתה צודק במאה אחוז.

ישראל אייכלר: בוא נסכם ככה, חיפה הולכים לישון ב-20:00 כבר דיברנו על זה, אבל בתל אביב שלא יהיה בלילה, תל אביב מתחילה לחיות בלילה, ישנים בערב.

גיל ברגפרוינד: אני אומר שצריך לפחות עד 20:00 או לפחות פעם או פעמיים בשבוע, משהו שיהיה פתרון - - -

ישראל אייכלר: אבל רגע, זה תלוי בחברות?

מיכאל אוחנה: לא, זה תלוי במשרד התחבורה.

ישראל אייכלר: אז נעביר פנייה משותפת.

ישראל אייכלר: נעביר פנייה דרך המועצה לצרכנות.